**2018 Formula 1 Azərbaycan Qran Prisi** — Formula 1 üzrə 3-cü Azərbaycan Qran Prisi.

Bakı Şəhər
Halqası

Azərbaycan Qran Prisi üçün təkər seçimi
---------------------------------------

| Mərhələ / Tərkiblər | SuperHard | Hard | Medium | Soft | SuperSoft | UltraSoft | HyperSoft |
| --- | --- | --- | --- | --- | --- | --- | --- |
| Markalanma rəngi | Narıncı | Mavi | Ağ | Sarı | Qırmızı | Bənövşəyi | Çəhrayı |
| Azərbaycan Qran Prisi |  |  |  | Soft | SuperSoft | UltraSoft |  |
|

Sərbəst yürüşlər
----------------

### Birinci sərbəst yürüşlər

Birinci
sərbəst yürüşlərin qalibi Valtteri Bottas
Sessiyanın əvvəlində asfalta
plastik parçası düşüb və marşallardan biri onu
dərhal götürüb. Startdan 16 dəqiqə sonra
Brendon Hartli 8-ci döngənin girişində səhvə yol verib
və təhlükəsizlik zonasına girib. Lakin yenidən
trasa qayıdaraq məşqə davam edib.Maks Ferstappen 34-cü dəqiqədə bariyerlə toqquşub
və dayanıb. Zərbənin təsirindən sürət qutusu
birinci ötürmədə ilişib qalıb və bu, marşalların
da işini çətinləşdirib.Maks Ferstappen da təxliyə
prossesinə kömək edib. Virtual Təhlükəsizlik
Maşını rejimi elan edilib və 4 dəqiqə sonra sessiya normal axarı ilə davam edib. Sürücülərin əksəriyyəti səhvlərə yol verib.
Kimi Rəykkönen güc qurğusundakı problemə görə
sessiyanın böyük hissəsini itirib. Protokollara
Valtteri Bottas başçılıq edib – 1:44.242.

1. Finlandiya Valtteri Bottas 1:44.242
2. Avstraliya Daniel Rikiardo 1:44.277
3. Böyük Britaniya Lyuis Həmilton 1:45.200
4. Fransa Esteban Okon 1:45.237
5. Meksika Serxio Perez 1:45.422
6. Niderland Maks Ferstappen 1:45.559
7. İspaniya Fernando Alonso 1:46.465
8. Rusiya Sergey Sirotkin 1:46.480
9. Almaniya Sebastyan Fettel 1:46.513
10. Kanada Lens Stroll 1:46.590
11. Yeni Zelandiya Brendon Hartli 1:46.747
12. Almaniya Niko Hülkenberq 1:46.749
13. Finlandiya Kimi Rəykkönen 1:46.861
14. Monako Şarl Lekler 1:46.875
15. Fransa Roman Qrojan 1:46.963
16. İsveç Markus Eriksson 1:47.073
17. Fransa Pyer Qasli 1:47.368
18. Danimarka Kevin Maqnussen 1:47.434
19. Belçika Stoffel Vandorn 1:47.967
20. İspaniya Karlos Sayns 1:48.741

### İkinci sərbəst yürüşlər

Ikinci sərbəst yürüşlərin qalibi Daniel Rikiardo
Mexaniklər ilk sessiyada qəza
edən Maks Ferstappenin maşınını yalnız startdan 20 dəqiqə sonra hazır edə biliblər. Hollandiyalı sürücü bu dəfə də səhvlər edib, üçüncü döngədə təhlükəsizlik zonasına çıxmalı olub.Renault mexanikləri də Niko Hülkenberqin maşını üzərində uzun müddət işləyiblər.Niko bir neçə
dövrə vurduqdan sonra maşını yenidən onların
ixtiyarına verib, daha sonra isə yenidən trasa
qayıdıb və məşqlərə davam edib. Komandalar ənənəyə uyğun olaraq
sazlanmaların tapılması və təkərlərin
səmərəliliyinin yoxlanılması üzərində
işləyiblər. Sürücülər əvvəlcə Soft və SuperSoft
təkərlərlə trasa çıxıblar, sonra isə UltraSoft
təkərlərə keçiblər. Sessiyanın sonlarında Maks Ferstappen güc qurğusu problemi ilə qarşılaşıb
və ona yavaş-yavaş boksa qayıtması tapşırılıb.

1. Avstraliya Daniel Rikiardo 1:42.795
2. Finlandiya Kimi Rəykkönen 1:42.864
3. Niderland Maks Ferstappen 1:42.911
4. Finlandiya Valtteri Bottas 1:43.570
5. Böyük Britaniya Lyuis Həmilton 1:43.603
6. İspaniya Fernando Alonso 1:43.700
7. Fransa Esteban Okon 1:43.814
8. İspaniya Karlos Sayns 1:43.834
9. Danimarka Kevin Maqnussen 1:43.977
10. Almaniya Niko Hülkenberq 1:44.091
11. Almaniya Sebastyan Fettel 1:44.127
12. Meksika Serxio Perez 1:44.142
13. Fransa Roman Qrojan 1:44.425
14. Kanada Lens Stroll 1:44.459
15. Fransa Pyer Qasli 1:44.712
16. Monako Şarl Lekler 1:44.940
17. Rusiya Sergey Sirotkin 1:45.007
18. Yeni Zelandiya Brendon Hartli 1:45.051
19. Belçika Stoffel Vandorn 1:45.288
20. İsveç Markus Eriksson 1:46.042

### Üçüncü sərbəst yürüşlər

Üçüncü sərbəst yürüşlərin qalibi Sebastyan Fettel
Asfaltla ilişmə dünənlə
müqayisədə daha yaxşı olsa da, bir neçə dəfə
sürücülər idarəetməni itirərək trasdan
çıxdıqları üçün sarı bayraqlar dalğalandırılıb.
Sessiya boyunca UltraSoft təkərlərə üstünlük
verilib. Sona 8 dəqiqə qalmış Sergey Sirotkin üçüncü döngədə qəza edib. Sessiya qırmızı
bayraqlarla dayandırılıb. Rus sürücünün maşını
təxliyə edilərək boksa gətirilib.Fasilə 5 dəqiqə davam edib və sürücülər
yenidən boksları tərk ediblər. Onların sadəcə
bir sürətli dövrə vurmağa vaxtları çatıb.
Protokollara bu dəfə Sebastyan Fettel başçılıq
edib – 1:43.091. Geridə qalan üç sessiyada
qüvvələr nisbətini bilmək demək olar ki, mümkün olmayıb.

1. Almaniya Sebastyan Fettel 1:43.091
2. Böyük Britaniya Lyuis Həmilton 1:43.452
3. Finlandiya Kimi Rəykkönen 1:43.493
4. Niderland Maks Ferstappen 1:43.519
5. Finlandiya Valtteri Bottas 1:43.569
6. Meksika Serxio Perez 1:43.936
7. Danimarka Kevin Maqnussen 1:43.958
8. Kanada Lens Stroll 1:44.123
9. Fransa Esteban Okon 1:44.220
10. Rusiya Sergey Sirotkin 1:44.534
11. İspaniya Fernando Alonso 1:44.763
12. Avstraliya Daniel Rikiardo 1:44.861
13. Fransa Pyer Qasli 1:44.905
14. Monako Şarl Lekler 1:45.218
15. Fransa Roman Qrojan 1:45.261
16. İspaniya Karlos Sayns 1:45.432
17. Almaniya Niko Hülkenberq 1:45.456
18. Belçika Stoffel Vandorn 1:45.505
19. İsveç Markus Eriksson 1:45.910
20. Yeni Zelandiya Brendon Hartli 1:46.186

Sıralanma turu
--------------

Poulun sahibi Sebastyan Fettel
### Sessiya 1

Birinci sessiyada bütün sürücülər UltraSoft təkərlərlə trasa çıxıblar.Roman Qrojan ötürmələr
qutusunun probleminə görə mübarizəni erkən
dayandırıb.Pyer Qasli təkəri deşilmiş komanda
yoldaşı Brendon Hartli ilə toqquşmaqdan son anda
yayına bilib. Sürücülərin əksəriyyəti trafikə
düşüb.Kimi Rəykkönen protokollara başçılıq edib – 1:42.538.Stoffel Vandorn,Markus Eriksson,Toro Rosso və Roman Qrojan növbəti sessiyaya keçə bilməyiblər.

### Sessiya 2

İkinci sessiyada top komandaların sürücüləri SuperSoft təkərlərlə trasa çıxaraq sabahkı
yarışa nisbətən sərt tərkiblə başlamağa qərar
veriblər.Lyuis Həmilton SuperSoft-la hamıdan sürətli
olub, ikinci cəhdində UltraSoft təkərə keçən
Kimi Rəykkönen onu üstələyib – 1:42.510.Lens Stroll,
Sergey Sirotkin,Fernando Alonso,Lekler və Kevin Maqnussen mübarizəni dayandırıblar.

### Sessiya 3

Son sessiyada Renault sürücüləri işlənmiş, digərləri isə yeni UltraSoft təkərlərlə trasa
çıxıblar.Sebastyan Fettelin ilk cəhdi mükəmməl alınıb –
1.41.498.Lyuis Həmilton ikinci cəhdində nəticəsini
yaxşılaşdırıb, lakin çempionatdakı əsas
rəqibinə cüzi uduzub. İlk iki sektorun rekordu
ilə gedən Kimi Rəykkönen 16-cı döngədə ciddi səhvə yol verərək poul qazanmaq şansını
əldən verib.Sebastyan Fettel bu mövsüm üçüncü,
karyerasında 53-cü poulunu əldə edib.Lyuis Həmilton ikinci,Valtteri Bottas isə üçüncü
yerləri tutublar.

### Start düzümü

Start düzümünü
sıralanma turunun protokolundan
fərqləndirən yeganə amil Niko Hülkenberqin ötürmələr qutusunu
vaxtından əvvəl dəyişdiyi üçün beş
yer itirməsi olub. Sıralanma turunda ən yaxın rəqibinə 12 saniyə uduzan
Brendon Hartli və nəticə göstərməyən
Roman Qrojan stüardların qərarı ilə
starta buraxılıblar.

1. Almaniya Sebastyan Fettel 1:41.498
2. Böyük Britaniya Lyuis Həmilton 1:41.677
3. Finlandiya Valtteri Bottas 1:41.837
4. Avstraliya Daniel Rikiardo 1:41.911
5. Niderland Maks Ferstappen 1:41.994
6. Finlandiya Kimi Rəykkönen 1:42.490
7. Fransa Esteban Okon 1:42.523
8. Meksika Serxio Perez 1:42.547
9. İspaniya Karlos Sayns 1:43.351
10. Kanada Lens Stroll 1:43.585
11. Rusiya Sergey Sirotkin 1:43.886
12. İspaniya Fernando Alonso 1:44.019
13. Monako Şarl Lekler 1:44.074
14. Almaniya Niko Hülkenberq 1:43.066
15. Danimarka Kevin Maqnussen 1:44.759
16. Belçika Stoffel Vandorn 1:44.489
17. Fransa Pyer Qasli 1:44.496
18. İsveç Markus Eriksson 1:34.914
19. Yeni Zelandiya Brendon Hartli 1:57.354
20. Fransa Roman Qrojan -:-:-

Yarış
-----

Qalib Lyuis Hemilton 
Sebastyan Fettel əla start alaraq rəqiblərinə hücum şansı verməyib.Esteban Okon Kimi Rəykkönenlə toqquşmadan
sonra mübarizəni dayandırıb.Sergey Sirotkin Serxio Perezlə
təmas yaşasa da, maşınlara zərər dəyməyib,
lakin stüardlar onu cəzalandırıblar. Rus sürücü
daha sonra Niko Hülkenberq və Fernando Alonsonun arasında qalıb, təmasda asılqanı qırılıb və yarış onun
üçün başa çatıb.Markus Eriksson da Kevin Maqnussenlə
insidentə görə 10 saniyə cəzalandırılıb.
Təhlükəsizlik Maşını trasa daxil olub. Sağ
tərəfdəki hər iki təkəri deşilən Fernando Alonso məcburi
pit-stop edib və Soft təkərlərə keçib.Brendon Hartli də təkərlərini dəyişib.Kimi Rəykkönenin maşının ön
qanadı yenisi ilə əvəzlənib.5-ci dövrədə restart verilib.Sebastyan Fettel yenə
liderliyini qoruyub,Maks Ferstappen və Karlos Sayns
Daniel Rikiardonu keçiblər.Sebastyan Fettel 2 dövrə ərzində
Lyuis Həmiltonla fərqi 3 saniyəyə çatdırıb.
Kimi Rəykkönen bariyerlərlə sürtünüb, lakin maşın
zədələnməyib. Hər iki Red Bull sürücüsü ERS sisteminin problemi ilə qarşılaşıblar. Nəticədə
9-cu dövrədə Karlos Sayns Maks Ferstappeni, növbəti
dövrədə isə Niko Hülkenberq Daniel Rikiardonu keçib.
Alman sürücü dərhal Maks Ferstappenə hücumlar
etməyə başlayıb və onu da keçib.Niko Hülkenberq bu dəfə də Bakıdakı yarışı başa
vura bilməyib. 11-ci dövrədə bariyerlərlə
təmasda araxa sol təkəri zədələyib və
mübarizəni dayandırıb.Daniel Rikiardo bir neçə dəfə
Maks Ferstappenə hücumlar edib, təkər-təkərə
mübarizələr insidentsiz ötüşüb.Pyer Qasli 13-cü dövrədə pit-stop edib,Kimi Rəykkönen Lens Strollu
üstələyərək 8-ci yerə yüksəlib. Növbəti
dövrələrdə Karlos Sayns və Stoffel Vandorn təkərlərini
dəyişiblər.Lens Strollu bu dəfə Serxio Perez keçib.Lyuis Həmilton 23-cü,Lens Stroll 24-cü, Lekler 25-ci
dövrədə pit yoluna üz tutublar. İki dövrə sonra
Daniel Rikiardo birinci döngədə Maks Ferstappeni keçib,
lakin hollandiyalı sürücü ikinci döngədə
mövqeyini geri alıb. 31-ci dövrədə Sebastyan Fettel də
təkərlərini dəyişib.Daniel Rikiardo nəhayət, Maks Ferstappeni keçib.Daniel Rikiardo 38-ci,Maks Ferstappen isə 39-cu
dövrədə UltraSoft təkərlərə keçiblər.Maks Ferstappen
trasa komanda yoldaşının önündə qayıdıb. Yarışın 40-cı dövrəsində start düzlüyündə
Daniel Rikiardo Maks Ferstappenə hücum edib. Bu zaman
toqquşma baş verib və hər iki sürücü
mübarizəni dayandırmalı olub. Təhlükəsizlik
Maşını bir daha trasa daxil olub.Ferrari və
Mercedes sürücüləri dərhal UltraSoft təkərlərə keçiblərSerxio Perez isə SuperSoft-a üstünlük
verib.Roman Qrojan 43-cü dövrədə TM arxasında maşını
bariyerə vuraraq mübarizəni dayandırıb. Tibbi
Maşın və Təxliyə Maşını trasa daxil olub.Roman Qrojan
xəsarət almayıb. 47-ci dövrədə restart verilib.
Sebastyan Fettel Valtteri Bottasa hücum edərkən əyləcləri çox
gec basıb və trasdan bir qədər çıxıb.Lyuis Həmilton və Kimi Rəykkönen dərhal fürsətdən yararlanaraq
onu ötüblər.Fernando Alonso isə Lens Strollu qabaqlayaraq
daha bir mövqe qazanıb. Təkərləri yeyilən
Sebastyan Fettel Serxio Perez tərəfindən də keçilib. 49-cü dövrədə daha bir gözlənilməz hadisə
baş verib – qələbəyə doğru gedən Valtteri Bottasın
arxa sağ təkəri start düzlüyündə deşilib və
finlandiyalı sürücü üçün yarış başa çatıb.Lyuis Həmilton mövsümdə və Azərbaycanda
ilk, karyerasında 63-cü qələbəsini əldə edib.
Xatırladaq ki,Lyuis Hemilton son qələbəsini keçən il ABŞ-
da qazanmışdı. O, həm də sürücülər
çempionatında liderliyə yüksəlib.Kimi Rəykkönen
ikinci yeri tutub,Serxio Perez isə yenə də Bakıda podiuma yüksələ bilib – hər üç sürücü
mövsümün ilk dörd yarışındakı ən yaxşı
nəticələrini əldə ediblər. Lekler və Brendon Hartli
karyeralarında ilk xallarını qazanıblar.Lens Stroll
da komandasının bu mövsümdəki xal hesabını
açıb.

### Nəticə

1. Böyük Britaniya Lyuis Həmilton Mercedes
2. Finlandiya Kimi Rəykkönen Ferrari
3. Meksika Serxio Perez Force India
4. Almaniya Sebastyan Fettel Ferrari
5. İspaniya Karlos Sayns Renault
6. Monako Şarl Lekler Sauber
7. İspaniya Fernando Alonso McLaren
8. Kanada Lens Stroll Williams
9. Belçika Stoffel Vandorn McLaren
10. Yeni Zelandiya Brendon Hartli Toro Rosso
11. İsveç Markus Eriksson Sauber
12. Fransa Pyer Qasli Toro Rosso
13. Danimarka Kevin Maqnussen Haas
14. Finlandiya Valtteri Bottas Mercedes

### Mübarizəni dayandıranlar

1. Fransa Roman Qrojan Haas
2. Avstraliya Daniel Rikiardo Red Bull
3. Niderland Maks Ferstappen Red Bull
4. Almaniya Niko Hülkenberq Renault
5. Rusiya Sergey Sirotkin Williams
6. Fransa Esteban Okon Force India

Günün sürücüsü
--------------

Günün
sürücüsü – Şarl Lekler
Sıralanma turunda 14-cü
olan, Niko Hülkenberqin yer itirməsinə görə
yarışa 13-cü yerdən başlayan, finiş xəttini
altıncı keçərək karyerasında ilk xallarını
qazanan Sauber-in debütant sürücüsü [[Şarl
Lekler]] "Günün Sürücüsü" seçilib. Monakolu sürücü ilk dəfədir ki, bu ada layiq görülür.

DHL Fastest Pit Stop Award
--------------------------

DHL Fastest Pit Stop Award qalibi Williams
Bakıda ən sürətli pit-
stopu Williams mexanikləri ediblər – onlar
Lens Strollun maşınına 2.18 saniyə ərzində xidmət
göstəriblər ki, bu da mövsümün rekordundan
cəmi 0.03 saniyə yavaşdır.Red Bull komandası yarışda xal qazana
bilməsə də, ən yaxşı pit-stoplar siyahısında
ikinci və üçüncü yerləri tutub. Avstriyalılar bu
reytinqdə liderliklərini davam etdirə biliblər.
Növbəti yerləri Ferrari və Mercedes
komandaları tuturlar.

1. Avstriya Red Bull 101
2. İtaliya Ferrari 71
3. Almaniya Mercedes 63
4. Böyük Britaniya Williams 56
5. Hindistan Force India 37
6. İsveçrə Sauber 24
7. İtaliya Toro Rosso 20
8. Fransa Renault 13
9. ABŞ Haas 11
10. Böyük Britaniya McLaren 8

Sürücülərin cərimə balları
--------------------------

Serxio Perez,
Kevin Maqnussen,Markus Eriksson və Sergey Sirotkin 2 balla
cərimələniblər.Kevin Maqnussen hazırda aktivində ən çox
bal olan sürücüdür, lakin növbəti yarış ərəfəsində və bu müddətdə danimarkalı sürücünün 1 balı silinəcək.
Stoffel Vandorn da keçən il Rusiyada hesabına
yazılan 1 baldan azad olacaq.Bu
dəyişiklikləri cədvəldə nəzərə alinib.

1. Rusiya Daniil Kvyat 7
2. Danimarka Kevin Maqnussen 7
3. İsveç Markus Eriksson 7
4. Meksika Serxio Perez 5
5. Niderland Maks Ferstappen 5
6. Yeni Zelandiya Brendon Hartli 4
7. Belçika Stoffel Vandorn 4
8. Braziliya Felipe Massa 3
9. Fransa Roman Qrojan 3
10. Almaniya Sebastyan Fettel 3
11. Finlandiya Kimi Rəykkönen 3
12. İspaniya Fernando Alonso 2
13. İspaniya Karlos Sayns 2
14. Böyük Britaniya Censon Batton 2
15. Almaniya Paskal Verlyayn 2
16. Fransa Pyer Qasli 2
17. Avstraliya Daniel Rikiardo 2
18. Rusiya Sergey Sirotkin 2
19. Almaniya Niko Hülkenberq 1
20. Böyük Britaniya Colion Palmer 1
21. Kanada Lens Stroll 1

Maraqlı statistika
------------------

### SIRALANMA TURU

* Sebastyan Fettel mövsümdə ardıcıl üçüncü, karyerasında 53-cü poulunu qazanıb. O, həm

də ilk cərgədən start almaq sayına görə (87)
Ayrton Sennaya çatıb.

* Bakı Şəhər Halqası Sebastyan Fettelin poul qazandığı 23-cü, ilk cərgədən yarışa başladığı

26-cı tras olub.

* Bakı Şəhər Halqası Ferrari komandasının azı bir poul qazandığı 49-cu tras olub.

* Sıralanma turunda ikinci olan Lyuis Həmilton 120-ci dəfə yarışa ilk cərgədən başlayıb.

Britaniyalı sürücü bu göstəriciyə görə mütləq
liderdir.

* Valtteri Bottas ardıcıl üçüncü yarışda üçüncü yerdən start alıb.

* Sıralanma turunda altıncı olan Kimi Rəykkönen

2016-cı ildə Meksika Qran Prisindən bəri ən pis
nəticəsini əldə edib. O, keçən il Yaponiyadakı
yarışa 10-cu yerdən start vermişdi, lakin buna
səbəb ötürmələr qutusu dəyişdirildiyi üçün 5
yer itirməsi olmuşdu.

### YARIŞ

* Son altı ayda (keçənilki ABŞ Qran Prisindən

bəri) ilk dəfə qalib gələn Lyuis Həmilton karyerasında 63-cü qələbəsini qazanıb.

* Lyuis Həmilton Formula 1-də yarışdığı 12-ci mövsümündə də qalib gəlib və çempionat

tarixində buna nail olan yeganə sürücüdür.

* Bakı Şəhər Halqası Lyuis Həmiltonun qələbə qazandığı 25-ci tras olub – britaniyalı sürücü

bu göstəriciyə görə də vahid liderdir.

* Lyuis Həmilton karyerasında 120-ci dəfə podiuma yüksəlib.

* Yarışda ikinci olan Kimi Rəykkönen 29 müxtəlif trasda podiuma yüksəlmiş olub və

Alen Prostun nəticəsini təkrarlayıb.
Finlandiyalının aktivində artıq 94 podium var.

* Yarışı üçüncü yerdə başa vuran Serxio Perez 8 dəfə podiuma yüksələn ilk meksikalı sürücü

olub. O,Pedro Rodrigesi üstələyib.

* Finiş xəttini altıncı keçən Şarl Lekler Formula 1 tarixində xal qazanmış ikinci Monakolu sürücü

olub. Digəri isə təbii ki,Lui Şirondur.

* Brendon Hartli çempionatda Kris Amondan sonra xal qazanan ilk yeni zelandiyalı sürücü

olub.

* Yarışın sön dövrələrində lider gedərkən təkəri

partladığı üçün mübarizəni dayandıran
Valtteri Bottasın 18 yarışlıq məhsuldar seriyası
sona çatıb.

Mənbə
-----

* "PİRELLİ" AZƏRBAYCAN QRAN-PRİSİ ÜÇÜN TƏKƏR SEÇİMİNİ TƏSDİQ EDİB

* Azərbaycan-2018: Birinci sərbəst yürüşlər

* Azərbaycan-2018: İkinci sərbəst yürüşlər

* Azərbaycan-2018: Üçüncü sərbəst yürüşlər

* Azərbaycan-2018: Sıralanma turu

* Azərbaycan-2018: Start düzümü

* Azərbaycan-2018: Yarış

* Azərbaycan-2018: Günün sürücüsü – Şarl Lekler

* Azərbaycan-2018: DHL Fastest Pit Stop Award

* Azərbaycan-2018: Sürücülərin cərimə balları

* Azərbaycan-2018: Maraqlı statistika